ସୁନ୍ଦରଗଡ, ମାର୍ଚ୍ଚ ୧ (ଲୋକାଲ ୱାୟାର): ୮ଶହ ମେଗାୱାଟ ସମ୍ପନ୍ନ ଦର୍ଲିପାଲି ତାପଜ ବିଦ୍ୟୁତ କେନ୍ଦ୍ର ଶନିବାର ମଧ୍ୟରାତ୍ରରୁ କାର୍ଯ୍ୟକ୍ଷମ ହୋଇଛି ବୋଲି ଏନଟିପିସି ପକ୍ଷରୁ କୁହାଯାଇଛି ।
ଏହି ଦ୍ୱାରା ଏନଟିପିସି ଓ ଏନଟିପିସି ସମୂହର ବିଦ୍ୟୁତ ଉତ୍ପାଦନ ଯଥାକ୍ରମେ ୪୯,୬୯୫ ମେଗାୱାଟ ଓ ୫୮,୧୫୬ ମେଗାୱାଟ ହୋଇଛି । କମ୍ପାନୀ ମୁମ୍ବାଇ ଷ୍ଟକ ଏକ୍ସଚେଞ୍ଜକୁ ଜଣାଇଛି ।
ଭୁବନେଶ୍ୱର, ଫେବ୍ରୁଆରୀ ୨୯(ଲୋକାଲ ୱାୟାର): ୮ଶହ ମେଗାୱାଟ ସମ୍ପନ୍ନ ଦର୍ଲିପାଲି ତାପଜ ବିଦ୍ୟୁତ କେନ୍ଦ୍ର ଆଜି ମଧ୍ୟରାତ୍ରରୁ କାର୍ଯ୍ୟକ୍ଷମ ହେବ ବୋଲି ଏନଟିପିସି ପକ୍ଷରୁ କୁହାଯାଇଛି ।
ଏହି ତାପଜ କେନ୍ଦ୍ରର ପ୍ରଥମ ପର୍ଯ୍ୟାୟ ବ୍ୟବସାୟିକ କାର୍ଯ୍ୟକ୍ଷମ ହେବ ବୋଲି ଏନପିଟିସିର ନିୟାମକ ସମୀକ୍ଷାରେ କୁହାଯାଇଛି ।
ଏହି ବ୍ୟବସାୟିକ କ୍ଷମତା ଦ୍ୱାରା ଏନଟିପିସି ଓ ଏନଟିପିସି ସମୂହର ବିଦ୍ୟୁତ ଉତ୍ପାଦନ ଯଥାକ୍ରମେ ୪୯,୬୯୫ ମେଗାୱାଟ ଓ ୫୮,୧୫୬ ମେଗାୱାଟ ହୋଇଛି ।
ଭୁବନେଶ୍ୱର, ଫେବ୍ରୁଆରୀ ୨୧(ଲୋକାଲ ୱାୟାର): ଦୀର୍ଘ ୧୫ବର୍ଷ ପରେ ଜିଏ ବିଭାଗ ନିୟମ ପାଳିବାକୁ ଯାଉଛି ଓଡ଼ିଆ ଭାଷା, ସାହିତ୍ୟ ଓ ସଂସ୍କୃତି ବିଭାଗ ।
ସଚିବାଳୟକୁ ଯିବ ନିର୍ଦ୍ଦେଶାଳୟ । ଏକାଠି ବସିବେ ସମସ୍ତ କର୍ମଚାରୀ । ଗୋଟିଏ ଇସ୍ୟୁ ସେକ୍ସନ୍ ହେବ ।
ସବୁ କାର୍ଯ୍ୟ ସୁରୁଖୁରୁରେ ଚାଲିବ । ଅନ୍ୟପକ୍ଷରେ କିନ୍ତୁ ଏନେଇ ସଂସ୍କୃତି ସଙ୍ଗଠକଙ୍କ ଭିତରେ ଭାଳେଣି ପଡ଼ିଛି ।
ସଚିବାଳୟ ମଧ୍ୟକୁ ସମସ୍ତଙ୍କ ପ୍ରବେଶ ଲାଗି ଅନୁମତି ମିଳୁନଥିବାବେଳେ ନିର୍ଦ୍ଦେଶାଳୟ ସେଠାକୁ ଗଲେ ବହୁତ ସମସ୍ୟା ହେବ ।
କାରଣ ଦୈନିକ ବିଭିନ୍ନ କାର୍ଯ୍ୟକ୍ରମ ନେଇ ସଂଖ୍ୟାଧିକ କଳାକାର ଓ ସଙ୍ଗଠନ କର୍ମକର୍ତ୍ତାମାନେ ନିର୍ଦ୍ଦେଶାଳୟକୁ ଆସିଥାନ୍ତି ।
ଯଦି ଏଠି କେହି କର୍ମଚାରୀ ନରହିବେ ତେବେ କଳାକାରମାନଙ୍କୁ ହଇରାଣ ହରକତ ହେବାକୁ ପଡ଼ିବ ବୋଲି ଜଣେ କଳା ସଙ୍ଗଠକ କହିଛନ୍ତି ।
୨୦୦୬ ମସିହାରେ ଜିଏ ବିଭାଗ ପକ୍ଷରୁ ହୋଇଥିବା ନିଷ୍ପତ୍ତି ମୁତାବକ ସଂସ୍କୃତି ବିଭାଗ ଓ ନିର୍ଦ୍ଦେଶାଳୟ ଏକାଠି କାମ କରିବେ ।
ଗୋଟିଏ ସ୍ଥାନରେ ବସିବେ ସମସ୍ତ କର୍ମଚାରୀ । ଭଞ୍ଜକଳା ମଣ୍ଡପ ପଛପାଖରେ ଥିବା ସଂସ୍କୃତି ନିର୍ଦ୍ଦେଶାଳୟ ସଚିବାଳୟକୁ ଉଠିଯିବ ।
ଗୋଟିଏ ଇସ୍ୟୁ ସେକ୍ସନ୍ ହେବ । ଗୋଟିଏ ଡିଡିଓ ଓ ଡାଏରୀ ହେବ । ବର୍ତ୍ତମାନ କିନ୍ତୁ ଅଧା ବସୁଛନ୍ତି ସଚିବାଳୟରେ ଆଉ ଅଧା କର୍ମଚାରୀ, ଅଧିକାରୀ ବସୁଛନ୍ତି ସଂସ୍କୃତି ଭବନ ନିର୍ଦ୍ଦେଶାଳୟରେ ।
ଯାହାଫଳରେ ବିଭାଗର ବିଭିନ୍ନ କାର୍ଯ୍ୟଧାରାରେ ବାଧା ଉପୁଜୁଛି । ପୂର୍ବ ନିଷ୍ପତ୍ତିକୁ ଦୀର୍ଘ ବର୍ଷ ବିତିଯାଇଥିଲେ ବି ସଂସ୍କୃତି ବିଭାଗ ପକ୍ଷରୁ ଏଯାଏଁ ଏ ନିୟମ ପାଳନ ହୋଇପାରିଲା ନାହିଁ ।
ଶେଷରେ କିନ୍ତୁ ବିଭାଗ ନିୟମକୁ ପାଳନ କରିବାକୁ ଯାଉଥିବା ଜଣେ ବିଭାଗୀୟ ବରିଷ୍ଠ ଅଧିକାରୀ କହିଛନ୍ତି ।
ଭୁବନେଶ୍ବର, ଫେବ୍ରୁଆରି ୧୯ (ଲୋକାଲ ୱାୟାର): ଭଦ୍ରକ ଜିଲ୍ଲାରେ ଏକ ମେଡିକାଲ୍ କଲେଜ ପ୍ରତିଷ୍ଠା ଲାଗି କେନ୍ଦ୍ର ସଂଖ୍ୟାଲଘୁ ବ୍ୟାପାର ମନ୍ତ୍ରାଳୟକୁ ପ୍ରସ୍ତାବ ଦେବା ପାଇଁ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କୁ କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ ପତ୍ର ଲେଖିଛନ୍ତି।
ସେହିପରି ଉଚ୍ଚଶିକ୍ଷା ପାଇଁ ରାଜଧାନୀରେ ରହୁଥିବା ସଂଖ୍ୟାଲଘୁ ସଂପ୍ରଦାୟର ଛାତ୍ରୀମାନଙ୍କ ପାଇଁ ଭୁବନେଶ୍ବରରେ ଏକ ଛାତ୍ରୀନିବାସ ପ୍ରତିଷ୍ଠା କରିବାକୁ କେନ୍ଦ୍ର ସଂଖ୍ୟାଲଘୁ ବ୍ୟାପାର ମନ୍ତ୍ରୀ ମୁକ୍ତାର ଆବାସ ନକଭୀଙ୍କୁ ମଧ୍ୟ ଧର୍ମେନ୍ଦ୍ର ଏକ ପତ୍ର ମାଧ୍ୟମରେ ଅନୁରୋଧ କରିଛନ୍ତି।
ଭଦ୍ରକ ଜିଲ୍ଲାରେ ଉପଯୁକ୍ତ ସ୍ବାସ୍ଥ୍ୟସେବା ନଥିବାବେଳେ ପ୍ରଧାନମନ୍ତ୍ରୀ ଜନ ବିକାଶ କାର୍ଯ୍ୟକ୍ରମ ଅନ୍ତର୍ଗତ ଏଠାରେ ଏକ ମେଡିକାଲ୍ କଲେଜ ପ୍ରତିଷ୍ଠା ଲାଗି ପ୍ରସ୍ତାବ ଦେବାକୁ ନବୀନଙ୍କୁ ଧର୍ମେନ୍ଦ୍ର ଏହି ପତ୍ର ଲେଖିଛନ୍ତି।
ଏହି କାର୍ଯ୍ୟକ୍ରମ ଅନ୍ତର୍ଗତ ମେଡିକାଲ୍ କଲେଜ ପାଇଁ କେନ୍ଦ୍ର ସରକାର ଷାଠିଏ ପ୍ରତିଶତ ଖର୍ଚ୍ଚ ବହନ କରିବା ବ୍ୟବସ୍ଥା ରହିଛି।
ସୂଚନାଯୋଗ୍ୟ, ଓଡ଼ିଶାର ଆକାଂକ୍ଷୀ ଜିଲ୍ଲାଗୁଡ଼ିକରେ ଛଅଟି ମେଡିକାଲ୍ କଲେଜ ଖୋଲିବାକୁ ନିକଟରେ ଉପସ୍ଥାପିତ କେନ୍ଦ୍ର ବଜେଟରେ ଅର୍ଥ ବରାଦ କରାଯାଇଛି।
ରାଜ୍ୟରେ ଦଶଟି ଆକାଂକ୍ଷୀ ଜିଲ୍ଲା ଥିବାବେଳେ ଏଥିରୁ କୋରାପୁଟ ଓ ବଲାଙ୍ଗିରରେ ଦୁଇଟି ମେଡିକାଲ୍ କଲେଜ କାର୍ଯ୍ୟକାରୀ ହୋଇସାରିଥିବାବେଳେ କନ୍ଧମାଳ ଜିଲ୍ଲାର ଫୁଲବାଣୀ ଓ କଳାହାଣ୍ଡି ଜିଲ୍ଲାର ଭବାନୀପାଟଣାରେ ଆଉ ଦୁଇଟି ମେଡିକାଲ୍ କଲେଜ ଲାଗି ରାଜ୍ୟ ସରକାର ପ୍ରସ୍ତାବ ଦେଇସାରିଛନ୍ତି।
ଭୁବନେଶ୍ୱର, ଫେବ୍ରୁଆରୀ ୧୯(ଲୋକାଲ ୱାୟାର): ଗତ ଫନି ମହାବାତ୍ୟାରେ ବୁଦ୍ଧମନ୍ଦିର ପରିସରରେ ଉପୁଡ଼ି ପଡ଼ିଥିବା ବୋଧିଦ୍ରୁମର ପୁନଃ ସ୍ଥାପନ ଓ ବୈଜ୍ଞାନିକ ପ୍ରକ୍ରିୟାର ସଫଳତା ପରେ, ମଙ୍ଗଳବାର ବୋଧିଦ୍ରୁମ ପରିସରରେ ଭଗବାନ ବୁଦ୍ଧଙ୍କ ପ୍ରତିମୂର୍ତ୍ତି ସ୍ଥାପନ କରାଯାଇଛି ।
ସର୍ବଭାରତୀୟ ମହାବୋଧି ସମିତିର ସାଧାରଣ ସମ୍ପାଦକ ମହାମାନ୍ୟ ଶିଓଲି ଥେରୋ ଏହାକୁ ପୁନଃ ପ୍ରତିଷ୍ଠା କରିଛନ୍ତି । ଏହି ଅବସରରେ ଓଡ଼ିଶା ଶାଖାର ଭାରପ୍ରାପ୍ତ ଭିକ୍ଷୁ ଆଶାଜୀ ଥେରୋ ସୂତ୍ର ପାଠ କରିଥିଲେ ।
କାର୍ଯ୍ୟକ୍ରମରେ ସଭାପତି ଡ. ବିମଳେନ୍ଦୁ ମହାନ୍ତିଙ୍କ ଅଧ୍ୟକ୍ଷତାରେ ଅନୁଷ୍ଠିତ ସଭାରେ ସମ୍ପାଦକ ଡ. ସୌରେନ୍ଦ୍ର କୁମାର ମହାପାତ୍ର ସ୍ୱାଗତ ଭାଷଣ ଓ ବିମଳ ଦାସ ଧନ୍ୟବାଦ ଦେଇଥିଲେ ।
ସର୍ବଭାରତୀୟ ଉପସଭାପତି ଡ. ଆର୍ଯ୍ୟକୁମାର ଜ୍ଞାନେନ୍ଦ୍ର ଆଗାମୀ ବୁଦ୍ଧ ପୂର୍ଣ୍ଣିମାରେ ଆନ୍ତର୍ଜାତିକ ଶାନ୍ତିସ୍ତୁପର ଶିଳାନ୍ୟାସ କରିବାକୁ ପ୍ରସ୍ତାବ ରଖିଥିଲେ ।
ଅନ୍ୟମାନଙ୍କ ମଧ୍ୟରେ ପଦ୍ମଶ୍ରୀ ଦେବୀ ପ୍ରସନ୍ନ ପଟ୍ଟନାୟକ, ଅବସର ବେଉରିଆ, ନମ୍ରତା ଚଢ଼ା, ଅସୀତ ମହାନ୍ତି, ନରେନ୍ଦ୍ର କୁମାର ମିଶ୍ର ପ୍ରମୁଖ ଉପସ୍ଥିତ ଥିଲେ ।
କଟକ,ଫେବୃଆରୀ ୧୮ (ଲୋକାଲ ୱାୟାର): ବିହାର ଡେହରି ଠାରେ ସଦ୍ୟ ସମାପ୍ତ ବିଂଶତମ ସର୍ବଭାରତୀୟ ପୁଲିସ ବନ୍ଧୁକ ଚାଳନା ପ୍ରତିଯୋଗିତାରେ ଓଡ଼ିଶା ପୁଲିସକୁ ସଫଳତା ମିଳିଥିବା ବିଭାଗୀୟ ଲୋକ ସମ୍ପର୍କ ଅଧିକାରୀ ମଙ୍ଗଳବାର ଦିନ କହିଛନ୍ତି।
ଏହି ପ୍ରତିଯୋଗିତାରେ ଓଡ଼ିଶା ପୁଲିସ ଦଳ ସାମଗ୍ରିକ ପ୍ରଦର୍ଶନରେ ଶ୍ରେଷ୍ଠ ସ୍ଥାନ ହାସଲ କରି ଜୟଲଳିତା ଟ୍ରଫି ହାସଲ କରିବାରେ ସମର୍ଥ ହୋଇଛନ୍ତି ।
ଓଡ଼ିଶା ପୁଲିସର ୨ ଜଣ ପ୍ରତିଯୋଗୀ ବ୍ୟକ୍ତିଗତ ପ୍ରତିଯୋଗିତାରେ ମଧ୍ୟ ପଦକ ହାସଲ କରିଛନ୍ତି।
ଝାରସୁଗୁଡା ୨ୟ ବାଟାଲିୟନ ହାବିଲଦାର ବିଷ୍ଣୁ କୁମାର ଓ ରାଉରକେଲା ୪ର୍ଥ ବାଟାଲିୟନ ଲାନ୍ସ ନାଏକ ଜେ କେ ପ୍ରଧାନ ବ୍ରୋଞ୍ଚ ପଦକ ହାସଲ କରିଛନ୍ତି।
ଏ ନେଇ ରାଜ୍ୟ ପୁଲିସ ମୁଖ୍ୟାଳୟରେ ଏହି ଦୁଇ ଦଳକୁ ରାଜ୍ୟ ପୁଲିସ ମହାନିର୍ଦ୍ଦେଶକ ଅଭୟ ସମ୍ବର୍ଦ୍ଧିତ କରିଥିଲେ। ଏହି କାର୍ଯ୍ୟକ୍ରମରେ ବରିଷ୍ଠ ପୁଲିସ ଅଧିକାରୀମାନେ ଉପସ୍ଥିତ ଥିଲେ।
ଭୁବନେଶ୍ୱର, ଫେବ୍ରୁଆରୀ ୧୪(ଲୋକାଲ ୱାୟାର): ଓଡ଼ିଶା କୋଠାବାଡ଼ି ଓ ଅନ୍ୟାନ୍ୟ ନିର୍ମାଣ ଶ୍ରମିକ କଲ୍ୟାଣ ବୋର୍ଡର ୨୭ତମ ବୈଠକ ଶୁକ୍ରବାର ଶ୍ରମ ଆୟୁକ୍ତଙ୍କ କାର୍ଯ୍ୟାଳୟର ସମ୍ମିଳନୀ କକ୍ଷରେ ଅନୁଷ୍ଠିତ ହୋଇଯାଇଛି ।
ବୈଠକରେ ରାଜ୍ୟ ନିର୍ମାଣ ଶ୍ରମିକ କଲ୍ୟାଣ ବୋର୍ଡର ଅଧ୍ୟକ୍ଷ ସୁବାସ ସିଂହ ଅଧ୍ୟକ୍ଷତା କରି କହିଲେ, ନିର୍ମାଣ ଶ୍ରମିକମାନଙ୍କ ଅକ୍ଲାନ୍ତ ପରିଶ୍ରମ ଯୋଗୁ ରାଜ୍ୟରେ ବିକାଶର ଧାରା ଆଗେଇ ଚାଲିଛି ।
ବର୍ତ୍ତମାନ ରାଜ୍ୟ ଶ୍ରମ ବିଭାଗ ତଥା କଲ୍ୟାଣ ବୋର୍ଡର କାର୍ଯ୍ୟଧାରାରେ ୫ 'ଟି' କାର୍ଯ୍ୟପଦ୍ଧତି ଆରମ୍ଭ କରାଯାଇଛି ।
ଉଭୟ ପଞ୍ଜିକରଣ ଓ ସହାୟତା ପ୍ରଦାନକୁ ସମ୍ପୂର୍ଣ୍ଣ ଅନଲାଇନ୍ କରାଯିବା ସହ ବ୍ୟବସ୍ଥାରେ ଅଧିକ ସ୍ୱଚ୍ଛତା ପାଇଁ କାର୍ଯ୍ୟକ୍ଷେତ୍ରରେ ପଞ୍ଜିକରଣକୁ ଅଧିକ ଗୁରୁତ୍ୱାରୋପ କରାଯାଉଛି ।
ଏହି ଅବସରରେ ସୂଚନା ଦେଇ ବୋର୍ଡର ଅଧ୍ୟକ୍ଷ ଶ୍ରୀ ସିଂହ କହିଥିଲେ, ଓଡ଼ିଶା କୋଠାବାଡ଼ି ଓ ଅନ୍ୟାନ୍ୟ ନିର୍ମାଣ ଶ୍ରମିକ କଲ୍ୟାଣ ବୋର୍ଡ ତରଫରୁ ଅଦ୍ୟାବଧି ୨୯ଲକ୍ଷରୁ ଊର୍ଦ୍ଧ୍ୱ ନିର୍ମାଣ ଶ୍ରମିକଙ୍କୁ ପଞ୍ଜିକୃତ କରାଯାଇ ମୋଟ୍ ୧୫୧୮କୋଟି ଟଙ୍କାର ସହାୟତା ରାଶି ପ୍ରଦାନ କରାଯାଇଛି ।
ଉଭୟ ପଞ୍ଜିକରଣ ଓ କଲ୍ୟାଣକାରୀ ଯୋଜନାର ଖର୍ଚ୍ଚରେ ସମଗ୍ର ଦେଶରେ ଓଡ଼ିଶାର ସ୍ଥାନ ଦ୍ୱିତୀୟ । ଏଥିସହିତ କଲ୍ୟାଣ ବୋର୍ଡ ଦ୍ୱାରା ବିଭିନ୍ନ ଯୋଜନାମୂଳକ କାର୍ଯ୍ୟକ୍ରମ କରାଯାଉଛି ।
ପ୍ରବାସୀ ଓଡ଼ିଆ ଶ୍ରମିକମାନଙ୍କର ସୁରକ୍ଷା ନିମନ୍ତେ ଦିଲ୍ଲୀ, ତାମିଲନାଡ଼ୁ, କର୍ଣ୍ଣାଟକ, ଆନ୍ଧ୍ରପ୍ରଦେଶ ଓ ତେଲଙ୍ଗାନା ରାଜ୍ୟରେ ଓଡ଼ିଶା ପ୍ରବାସୀ ଶ୍ରମିକ ସହାୟତା କେନ୍ଦ୍ର ସ୍ଥାପନ କରାଯାଇଛି ।
କଟକ,ଫେବୃଆରୀ ୧୪ (ଲୋକାଲ ୱାୟାର): ବାଉନ ବଜାର ତେପନ ଗଳିର ସହର କଟକର ରାସ୍ତା କଡରେ ଅଳିଆ ଆବର୍ଜନା ପକାଇଲେ କିମ୍ବା ଜମା କଲେ ତଣ୍ଡ ଗଣିବାକୁ ପଡିବ ବୋଲି କଟକ ମହାନଗର ନିଗମ (ସିଏମସି)ର ଜଣେ ପଦାଧିକାରୀ ଶୁକ୍ରବାର ଦିନ ସୂଚନା ଦେଇଛନ୍ତି।
ସେ କହିଛନ୍ତି ଯେ ରାସ୍ତାକଡ଼ରେ ବ୍ୟବସାୟ କରୁଥିବା ଉଠାଦୋକାନୀ ପରିବେଶକୁ ପ୍ରଦୂଷଣ କରୁଥିବା ଏବଂ ବଭିନ୍ନ ଅଞ୍ଚଳରେ ଘର ଆବର୍ଜନା ବାହାରେ ଫିଙ୍ଗୁଥିବା ଲୋକଙ୍କ ଉପରେ ଲଗାମ ଲଗାଇବା ପାଇଁ ସିଏମସି ଯୋଜନା କରୁଛି।
ପ୍ରଥମେ ପର୍ଯ୍ୟାୟରେ ବ୍ୟାପକ ସଚେତନତା କାର୍ଯ୍ୟକ୍ରମ ଆରମ୍ଭ କରାଯିବ ଓ ପରେ ନିୟମ ଖିଲାଫ କଲେ ସେମାନଙ୍କ ବିରୋଧରେ ସିଏମସି ଦୃଢ଼ କାର୍ଯ୍ୟାନୁଷ୍ଠାନ ଗ୍ରହଣ କରାଯିବ।
ଭୁବନେଶ୍ୱର, ଫେବ୍ରୁଆରୀ ୧୪(ଲୋକାଲ ୱାୟାର): ଲୋକସେବା ଭବନକୁ ଗମନାଗମନ ନିମନ୍ତେ ଭିନ୍ନକ୍ଷମ ଓ ବରିଷ୍ଠ ନାଗରିକମାନଙ୍କ ସକାଶେ ଉଦ୍ଦିଷ୍ଟ ଏକ ସ୍ୱତନ୍ତ୍ର ଯାନ ଶୁକ୍ରବାର ଲୋକାର୍ପିତ ହୋଇଛି ।
ସାମାଜିକ ସୁରକ୍ଷା ଓ ଭିନ୍ନକ୍ଷମ ସଶକ୍ତିକରଣ ମନ୍ତ୍ରୀ ଅଶୋକ ଚନ୍ଦ୍ର ପଣ୍ଡା ଲୋକସେବା ଭବନ ଅଭ୍ୟର୍ଥନା ପ୍ରକୋଷ୍ଠ ନିକଟରେ ଏହି ଯାନର ଲୋକର୍ପଣ କରିଛନ୍ତି ।
ମନ୍ତ୍ରୀ ଶ୍ରୀ ପଣ୍ଡା କହିଛନ୍ତି, ପରବର୍ତ୍ତୀ ପର୍ଯ୍ୟାୟରେ ଅନ୍ୟାନ୍ୟ କାର୍ଯ୍ୟାଳୟଗୁଡ଼ିକରେ ଏପରି ସ୍ୱତନ୍ତ୍ର ଯାନ ରଖାଯିବା ପାଇଁ ଉଦ୍ୟମ କରାଯିବ ।
ରାଜ୍ୟର ୫୮ଟି ଉପଖଣ୍ଡ ସଦର ମହକୁମାରେ ବରିଷ୍ଠ ନାଗରିକମାନଙ୍କ ନିମନ୍ତେ ଡେ କେୟାର ସେଣ୍ଟର ପ୍ରତିଷ୍ଠା କରିବାର ଯୋଜନା ହାତକୁ ନିଆଯିବା କଥା ମନ୍ତ୍ରୀ ଶ୍ରୀ ପଣ୍ଡା ଉଲ୍ଲେଖ କରିଛନ୍ତି ।
ଲୋକସେବା ଭବନକୁ ପ୍ରତିଦିନ କାର୍ଯ୍ୟ ପାଇଁ ବିଭିନ୍ନ ସ୍ଥାନରୁ ଆସୁଥିବା ଭିନ୍ନକ୍ଷମ ତଥା ବରିଷ୍ଠ ନାଗରିକମାନଙ୍କ ସୁଗମ୍ୟ ଯାତାୟାତ ପାଇଁ ଏହି ଯାନ ସମର୍ପିତ ହୋଇଛି ।
ଏହି ଯାନରେ ଚାଳକଙ୍କ ବ୍ୟତୀତ ୪ଜଣ ବସି ପାରିବେ । ପରିବେଶ ଅନୁକୂଳ ବ୍ୟାଟେରୀ ଚାଳିତ ଏହି ଯାନର ମୂଲ୍ୟ ୬ଲକ୍ଷ ଟଙ୍କାରୁ ଅଧିକ ।
ଫେଡେରାଲ୍ ବ୍ୟାଙ୍କର୍ ଔଦ୍ୟୋଗିକ ସାମାଜିକ ଦାୟିତ୍ୱବୋଧ କାର୍ଯ୍ୟକ୍ରମରେ ହରମିସ୍ ମେମୋରିଆଲ୍ ଫାଉଣ୍ଡେସନ୍ ଆନୁକୂଲ୍ୟରେ ଏହି ସ୍ୱତନ୍ତ୍ର ଯାନ ଯୋଗାଇ ଦିଆଯାଇଛି ।
ଲୋକାର୍ପଣ କାର୍ଯ୍ୟକ୍ରମରେ ସାମାଜିକ ସୁରକ୍ଷା ଓ ଭିନ୍ନକ୍ଷମ ସଶକ୍ତିକରଣ ବିଭାଗର କମିଶନର ତଥା ଶାସନ ସଚିବ ଭାସ୍କର ଶର୍ମା, ନିର୍ଦ୍ଦେଶକ ବ୍ରତତୀ ହରିଚନ୍ଦନ, ଫେଡେରାଲ୍ ବ୍ୟାଙ୍କର ଆଞ୍ଚଳିକ ମୁଖ୍ୟ କୈଳାସ ଚନ୍ଦ୍ର ଦାସ ଓ ବ୍ୟାଙ୍କର ଶାଖା ମୁଖ୍ୟ ରାକେଶ କୁମାରଙ୍କ ସମେତ ବିଭାଗୀୟ ପଦାଧିକାରୀବୃନ୍ଦ ଉପସ୍ଥିତ ଥିଲେ ।
ପାରାଦୀପ, ଫେବ୍ରୁଆରୀ ୧୩ (ଲୋକାଲ ୱାୟାର): ଜଣାଶୁଣା ବ୍ୟବସାୟିକ ସଂସ୍ଥା ଆର୍ସେଲର ମିତଲ ସଭାପତି ତଥା ଗ୍ରୁପ ବିତ୍ତ ଅଧିକାରୀ ଆଦିତ୍ୟ ମିତଲ ଗୁରୁବାର ଏସାର ଷ୍ଟିଲ ପ୍ଲାଣ୍ଟ ପରିଦର୍ଶନ କରିଥିଲେ ।
ଏହି ଅବସରରେ ସେ କମ୍ପାନୀ ଅଧିକାରୀମାନଙ୍କ ସହ ଆଲୋଚନା କରିଥିଲେ । ପାରାଦ୍ୱୀପରେ ଉତ୍ପାଦନ କ୍ଷମତା ୧୦ ମିଲିୟନ ଟନ୍କୁ ବୃଦ୍ଧି କରିବା ପାଇଁ ଥିବା ଯୋଜନା ସମ୍ପର୍କରେ ମଧ୍ୟ ଆଲୋଚନା କରିଥିଲେ ।
ବିଶ୍ୱର ସବୁଠାରୁ ବଡ଼ ଷ୍ଟିଲ କମ୍ପାନୀ ଆର୍ସେଲର ମିତଲ ଏସାର ଷ୍ଟିଲକୁ ଅଧିଗ୍ରହଣ କରିଛି ।
ପାରାଦୀପରେ ଥିବା ଏସାର କମ୍ପାନୀର ବର୍ତ୍ତମାନର ପେଲେଟ ୟୁନିଟ ନିକଟରେ ଏକ ନୂଆ ଷ୍ଟିଲ ପ୍ଲାଣ୍ଟ ସ୍ଥାପନ ପାଇଁ ଆଗ୍ରହୀ ବୋଲି କମ୍ପାନୀର ଯୋଜନାରୁ ଜଣାପଡ଼ିଛି ।
ଗସ୍ତ ବେଳେ ମିତଲ ଏସାର ପ୍ଲାଣ୍ଟ ପରଦର୍ଶନ କରିଥିଲେ ଓ ପ୍ଲାଣ୍ଟରେ କମ୍ପାନୀର ପତାକା ଉତ୍ତୋଳନ କରିଥିଲେ ।
ସମନ୍ୱିତ ଇସ୍ପାତ ପ୍ରକଳ୍ପ ସ୍ଥାପିତ ହେଉଥିବା ସ୍ଥାନ ମଧ୍ୟ ସେ ପରିଦର୍ଶନ କରିଥିଲେ ।
ଏହାସହିତ ପାରାଦୀପ ବନ୍ଦର ନିକଟରେ ଥିବା ଏସାର ପାୱାର ଓ ଏସାର ବର୍ଥ ପରିଦର୍ଶନ କରି କାର୍ଗୋ ଅପରେସନ ପାଇଁ ଉପଲବ୍ଧ ସୁବିଧା ସମ୍ପର୍କରେ ବୁଝିଥିଲେ ।
ମିତଲଙ୍କ ସହ ତାକାହିରୋ, ଗେର୍ଭ ଭାନ, ନିପନ ଷ୍ଟିଲର କାମାତ, ମିତଲ ଗ୍ରୁପର କେନ୍ଦ୍ରୀୟ ଏଚଆର ରାମ କ୍ରିଷ୍ଣନ, ଆର୍ସେଲର ମିତଲର ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ ଓ ଅନ୍ୟମାନେ ପ୍ଲାଣ୍ଟ ପରିଦର୍ଶନ କରିଥିଲେ ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
